తెలంగాణలో అణచివేతలు ఊహించలేదు - EENADU
గద్వాల న్యూటౌన్‌, న్యూస్‌టుడే : తెలంగాణ వస్తే అన్ని వర్గాలు సంతోషంగా ఉంటాయనుకుంటే ముఖ్యమంత్రి కేసీఆర్‌ వల్ల అందుకు విరుద్ధంగా జరుగుతోందని ఎమ్మార్పీఎస్‌ వ్యవస్థాపక అధ్యక్షుడు మందకృష్ణ మాదిగ అన్నారు. అన్యాయంపై గొంతెత్తితే పోలీసులతో అణచివేయిస్తున్నారని మండిపడ్డారు. ఆర్టీసీ జేఏసీ ఆధ్వర్యంలో చేపట్టిన నిరవధిక సమ్మె బుధవారం 40వ రోజుకు చేరింది. మందకృష్ణ మాదిగ గద్వాలకు వచ్చి కార్మికులకు సంఘీభావం తెలిపారు. ఉమ్మడి రాష్ట్రంలో ట్యాంక్‌బండ్‌పై మిలియన్‌ మార్చ్‌ నిర్వహించిన ఉద్యమకారులపై లాఠీఛార్జి జరగలేదని, పోరాడి సాధించుకున్న తెలంగాణలో మాత్రం సీఎం కేసీఆర్‌ కార్మికులను పోలీసులతో దారుణంగా కొట్టించారని ఆవేదన వ్యక్తంచేశారు. ఉన్నత న్యాయస్థానం కార్మికుల సమస్యను పరిష్కరించమని చెబుతున్నా ప్రభుత్వం పట్టించుకోకపోవడం శోచనీయమన్నారు. న్యాయస్థానానికే తప్పుడు లెక్కలు చెబుతూ పక్కదోవ పట్టించాలని చూసిన ప్రభుత్వ వైఖరిని ప్రజలందరూ గమనిస్తున్నారన్నారు. జీతాలు రాకున్నా, కుటుంబాలు ఇబ్బందులు పడుతున్నా కార్మికులు అంకుఠిత దీక్షగా సమ్మెను చేస్తుండడం వారి మనోధైర్యానికి నిదర్శనమన్నారు. తెలంగాణ ఉద్యమంలో ఆర్టీసీ కార్మికులు కీలక పాత్ర పోషించారని గుర్తుచేశారు. బంద్‌లు, రాస్తారోకోలు చేసినా సహకరించి ప్రత్యేక రాష్ట్ర ఆకాంక్షకు మద్దతు తెలిపారన్నారు. అలాంటి కార్మికుల డిమాండ్లను నెరవేర్చకుండా ప్రభుత్వం మొండిగా వ్యవహరించడం తగదన్నారు. ఆంధ్రప్రదేశ్‌లో ఆర్టీసీని ప్రభుత్వంలో విలీనం చేస్తుండటంతో తెలంగాణలోనూ చేయాలని కార్మికులు కోరడంలో తప్పులేదన్నారు. కార్మికులు సమ్మె చేస్తుంటే సెల్ఫ్‌ డిస్మిస్‌ అయ్యారని వారిని కించపరిచేలా మాట్లాడడం సీఎం నిరంకుశ వైఖరికి నిదర్శనమన్నారు. ఇలాంటి ముఖ్యమంత్రిని గద్దె దించేందుకు ప్రజలు సిద్ధంగా ఉన్నారని, తెరాసకు భవిష్యత్తు లేదని పేర్కొన్నారు. అఖిల పక్షం నేతలు పటేల్‌ ప్రభాకర్‌రెడ్డి, రామాంజనేయులు, వెంకటస్వామి, శంకర్‌, జమ్మిచేడు ఆనంద్‌, రంజిత్‌కుమార్‌, జేఏసీ నేతలు పాల్గొన్నారు.
telamgaanalo anachivetalu oohinchaledu - EENADU
gadwala neutowne, neusetude : telamgaana vaste anni vargaalu santoshamgaa untayanukunte mukhyamantri kcr valla anduku viruddhamgaa jarugutondani emmarpiesee vyavasthaapaka adhyakshudu mandakrishna maadiga annaru. anyaayampai gontettite polisulatho anachiveyistunnaarani mandipaddaaru. articy jas aadhvaryamlo chepattina niravadhika samme budhavaaram 40va rojuku cherindi. mandakrishna maadiga gadvaalaku vachi kaarmikulaku sanghibhavam telipaaru. ummadi rashtramlo tankybandipe milianni marche nirvahinchina udyamakaarulapai laaticharji jaragaledani, poradi saadhinchukunna telamgaanalo maatram cm kcr kaarmikulanu polisulatho daarunamgaa kottinchaarani aavedana vyaktamchaesaaru. unnata nyaayasthaanam kaarmikula samasyanu parishkarinchamani chebutunna prabhutvam pattinchukokapovadam sochaneeyamannaaru. nyaayasthaanaanike tappudu lekkalu chebutuu pakkadova pattinchaalani chusina prabhutva vaikharini prajalandaruu gamanistunnarannaru. jeetaalu rakunna, kutumbaalu ibbandulu padutunna kaarmikulu ankuthita deekshagaa sammenu chestundadam vaari manodhairyaaniki nidarsanamannaru. telamgaana udyamamlo articy kaarmikulu keelaka paatra pooshinchaarani gurtuchesaaru. bandelu, rastarokolu chesina sahakarinchi pratyeka rashtra aakaankshaku maddatu telipaarannaaru. alanti kaarmikula demandlanu neraverchakunda prabhutvam mondigaa vyavaharinchadam tagadannaru. aandhrapradeshame aartiiseeni prabhutvamlo vileenam chestundatamto telamgaanaloonuu cheyalani kaarmikulu koradamlo tappuledannaru. kaarmikulu samme chestunte selphy dismisse ayyarani vaarini kinchaparichela matladadam cm nirankusa vaikhariki nidarsanamannaru. ilanti mukhyamantrini gadde dinchenduku prajalu siddamgaa unnaarani, teraasaku bhavishyattu ledani perkonnaru. akhila paksham nethalu patele prabhakarendeddy, ramanjaneyulu, venkataswamy, shankarm, jammichedu anande, ranjitykumarsha, jas nethalu paalgonnaaru.